Federico De Robertis

Federikas De Robertisas (Federico De Robertis, g. 1962 m. birželio 5 d.) – Italijos muzikas, kompozitorius, prodiuseris.

1987 m. subūrė savo pirmąją muzikinę grupę Freddy & i Freddi. 1988 m. Livorno Pietro Maskanjo muzikos studijų institute baigė fortepijono studijas. Nuo 1991 m. ėmė dirbti su garso takeliais filmams – bendradarbiavo su režisieriais Gabriele Salvatoresu, Karlu Vandzina ir kt.

2011 m. įkūrė grupę Fede & gli Infedeli, su kuria atliko keletą savo sukurtų dainų bei kompozicijų.

Federikas De Robertisas sukūrė garso takelių daugiau nei 20 filmų: „Puerto Eskondidas“ (1992 m.), „Pietūs“ (1993 m.), „Laukiniai“ (1995 m.), „Nirvana“ (1997 m.), „Alisa rojuje“ (2002 m.), „Nematomas berniukas“ (2014 m.), „Uždaryta Italija“ (2020 m.) ir kt.

Apdovanojimai 
 Ciak d’oro apdovanojimas už geriausią garso takelį: 1994 m. (filmas „Pietūs“); taip pat nominuotas 1993, 1997, 2015 m.]
 Italijos „Auksinio gaublio“ apdovanojimas už geriausią garso takelį: 1994 m. (filmas „Pietūs“); taip pat nominuotas 1997 m.
 Italijos nacionalinio kino žurnalistų susivienijimo „Sidabrinio kaspino“ apdovanojimas už geriausią garso takelį: 1994 m. (filmas „Pietūs“); taip pat nominuotas 2015 m.
 Nominuotas David di Donatello apdovanojimams: 1994, 1997, 2015 m.

Šaltiniai 

Italijos kompozitoriai
Kino kompozitoriai